Ε.Ε. Παρ. ΙΙΙ(Ι)      Κ.Δ.Π. 297/2022  
Αρ. 5726, 22.7.2022  
Αριθμός 29 7 
Ο ΠΕΡΙ ΡΥΘΜΙΣΕΩΣ ΗΛΕΚΤΡΟΝΙΚΩΝ ΕΠΙΚΟΙΝΩΝΙΩΝ ΝΟΜΟΣ  
 (ΝΟΜΟΣ 24(Ι) ΤΟΥ 2022 ) 
_____________________  
Ρυθμιστική Απόφαση δυνάμει των άρθρων 4(3)(β), 4(3)(ζ), 25 (1), 25 (3) και 45  
O Επίτροπος Επικοινωνιών, ασκώντας τις εξουσίες που του παρέχουν τα άρθρα 4(3)(β), 4(3)(ζ), 25 
(1), 25 (3) και 45 του περί Ρυθμίσεως Ηλεκτρονικών Επικοινωνιών Νόμου του 2022, εκδίδει την 
ακόλουθη Ρυθμιστική Απόφαση.  
ΜΕΡΟΣ Ι  - ΕΙΣΑΓΩΓΙΚΕΣ ΔΙΑΤΑΞΕΙΣ  
Συνο πτικός 
τίτλος . 1.Η παρούσα Ρυθμιστική Απόφαση θα αναφέρεται ως η περί Καθορισμού του πεδίου της Καθολικής
Υπηρεσίας Ηλεκτρονικών Επικοινωνιών, Ρυθμιστική Απόφαση του 2022.
Ορισμοί . 2.(1) Στην παρούσα Ρυθμιστική Απόφαση, εκτός αν από το κείμενο προκύπτει διαφορετική έννοια –
24(Ι) του 2022 . «Νόμος» σημαίνει τον περί Ρυθμίσεως Ηλεκτρονικών Επικοινωνιών Νόμο του 2022 και περιλαμβάνει 
κάθε νόμο που τον τροποποιεί ή τον αντικαθιστά.  
«κύρια ή συνήθης κατοικία» σημαίνει τον τόπο όπου ένα πρόσωπο διαμένει συνήθως, δηλαδή για 
185 τουλάχιστον ημέρες κατά ημερολογιακό έτος, λόγω προσωπικών ή επαγγελματικών δεσμών, σε 
περίπτωση δε που οι προσωπικοί του δεσμοί βρίσκονται σε διαφορετικό τόπο από τους 
επαγγελματικούς του δεσμούς και για το λόγο αυ τό υποχρεούται να διαμένει διαδοχικά στους 
διαφορετικούς αυτούς τόπους που βρίσκονται σε δύο ή περισσότερες χώρες, ως συνήθης διαμονή 
θεωρείται ο τόπος όπου βρίσκονται οι προσωπικοί του δεσμοί, νοουμένου ότι το πρόσωπο επιστρέφει 
στον τόπο αυτό τακτικά, σε  κάθε δε περίπτωση η φοίτηση σε πανεπιστήμιο ή άλλη σχολή δε 
συνεπάγεται μεταφορά της συνήθους διαμονής στον τόπο φοίτησης.  
«Υπόχρεος Οργανισμός» σημαίνει τον εκάστοτε ορισμένο από τον Επίτροπο παροχέα Καθολικής 
Υπηρεσίας Ηλεκτρονικών Επικοινωνιών, ο οπο ίος έχει υποχρέωση παροχής μιας ή περισσότερων 
Ομάδων υπηρεσιών της Καθολικής Υπηρεσίας Ηλεκτρονικών Επικοινωνιών όπως ορίζονται στην 
παρούσα Ρυθμιστική Απόφαση.  
(2) Οποιοιδήποτε άλλοι όροι χρησιμοποιούνται στην παρούσα Ρυθμιστική Απόφαση και οι οποίοι δεν
ορίζονται διαφορετικά σε αυτή θα έχουν την έννοια που αποδίδει στους όρους αυτούς ο Νόμος.
Σκοπός . 3.Η παρούσα Ρυθμιστική Απόφαση καθορίζει το πεδίο της Καθολικής Υπηρεσίας Ηλεκτρονικών
Επικοινωνιών.
ΜΕΡΟΣ ΙΙ  - ΠΕΡΙΕΧΟΜΕΝΟ ΚΑΘΟΛΙΚΗΣ ΥΠΗΡΕΣΙΑΣ ΗΛΕΚΤΡΟΝΙΚΩΝ ΕΠΙΚΟΙΝΩΝΙΩΝ  
Περιεχόμενο και 
επιμέρους 
Ομάδες . 4.Η Καθολική Υπηρεσία Ηλεκτρονικών Επικοινωνιών περιλαμβάνει την παροχή:
(α) υπηρεσιών φωνητικής επικοινωνίας σε σταθερή θέση, σύμφωνα µε τα όσα ορίζονται στο 
Παράρτημα I της παρούσας Ρυθμιστικής Απόφασης (Ομάδα Α),  
(β) υποστήριξη πρόσβασης/χρήσης υπηρεσιών χρηστών με αναπηρίες, σύμφωνα µε τα όσα ορίζονται 
στο Παράρτημα IIֹ της παρούσας Ρυθμιστικής Απόφασης (Ομάδα Β),  
(γ) ειδικά τιμολογιακά πακέτα για άτομα με χαμηλό εισόδημα ή µε ειδικές κοινωνικές ανάγκες, 
σύμφωνα µε τα όσα ορίζονται στο Παράρτημα ΙΙΙ της παρούσας Ρυθμιστικής Απόφασης (Ομάδα Γ),  
(δ) υπηρεσίες ευρυζωνικής πρόσβασης στο διαδίκτυο, σύμφωνα με τα όσα ορίζονται στο Παράρτημα 
IV της παρούσας Ρυθμιστικής Απόφασης (Ομάδα Δ).  
Προϋποθέσεις . 5.Εφόσον δεν ορίζεται άλλως στα  Παραρτήματα της παρούσας Ρυθμιστικής Απόφασης, οι
υπηρεσίες και ευκολίες που συνθέτουν την Καθολική Υπηρεσία σύμφωνα µε το άρθρο 4 της
παρούσας Ρυθμιστικής Απόφασης πρέπει να παρέχονται:
(α) σε προσιτές τιμές, όπως αυτές θα κρίνονται από τον Επίτροπο λαμβάνοντας υπόψη τις εθνικές 
συνθήκες και τα ειδικότερα χαρακτηριστικά κάθε περίπτωσης,  
(β) σύμφωνα µε τις αρχές της διαφάνειας, της µη διάκρισης και της αναλογικότητας, και   
(γ) σε ποιότητα που δύναται να καθορίζει ο Επίτροπος με σχετική Ρυθμιστική Απόφαση. 
1906
Εφαρμογή . 6.Οι διατάξεις της παρούσας Ρυθμιστικής Απόφασης εφαρμόζονται χωρίς περιορισμό των
οποιωνδήποτε άλλων υποχρεώσεων του Υπόχρεου Οργανισμού όπως αυτές απορρέουν από το
Νόμο, τη δυνάμει αυτού εκδοθείσα δευτερογενή νομοθεσία καθώς και τους όρους της Γενικής
Εξουσιοδότησης του Υπόχρεου Οργανισμού.
ΜΕΡΟΣ ΙΙΙ  - ΣΥΜΜΟΡΦΩΣΗ  
Έλεγχος 
Συμμόρφωσης . 7.(1) Μετά από σχετικό αίτημα του Επιτρόπου, ο Υπόχρεος Οργανισμός οφείλει να υποβάλει έκθεση
στον Επίτροπο, εντός χρονικών ορίων που ορίζονται από τον Επίτροπο και που δεν υπερβαίνουν του
τρεις (3) μήνες, ως προς τα μέτρα που έχει λάβει για την εξασφάλιση της συμμόρφωσης του µε την
παρούσα Ρυθμιστική Απόφαση, στη μορφή που απαιτεί κατά την εύλογη κρίση του ο Επίτροπος .  
(2) Ο Επίτροπος δύναται να δημοσιεύει τις πληροφορίες που του παρέχονται με την προαναφερόμενη
έκθεση.
Κυρώσεις . 
Κ.Δ.Π. 
300/2008 . 8.Δυνάμει των Άρθρων 4(3)(γ) και 43 του Νόμου, και χωρίς περιορισμό των τυχόν αυστηρότερων
κυρώσεων που μπορεί να προβλέπει ο Νόμος, οι δυνάμει αυτού εκδιδόμενες Ρυθμιστικές Αποφάσεις
ή η άδεια του Υπόχρεου Οργανισμού, ο Επίτροπος δύναται να επιβάλει διοικητικό πρόστιμο κατ’
εφαρμογή του περί Συλλογής Πληροφοριών και Επιβολής Διοικη τικού Προστίμου Διατάγματος, ως
εκάστοτε τροποποιείται ή αντικαθίσταται,   σε περίπτωση που ο Υπόχρεος Οργανισμός παραβιάζει
οποιαδήποτε από τις υποχρεώσεις του, που ορίζονται στην παρούσα Ρυθμιστική Απόφαση.
Έκδοση 
Αποφάσεων . 9.(1) Με την επιφύλαξη των άλλων εξουσιών που του παρέχει ο Νόμος και οι δυνάμει αυτού
Ρυθμιστικές Αποφάσεις, ο Επίτροπος δύναται να προβαίνει σε Δημόσιες Διαβουλεύσεις και να εκδίδει
οποιεσδήποτε Αποφάσεις απαιτούνται για την εφαρμογή της παρούσας Ρυθμιστικής Απόφασης.
(2) Χωρίς περιορισμό της γενικότητας του εδαφίου (1), ο Επίτροπος δύναται με έκδοση Ρυθμιστικής
Απόφασης να αναφέρεται μεταξύ άλλων:
(α) στην προσθήκη ή αφαίρεση υπηρεσιών που συνθέτουν την Καθολική Υπηρεσία Ηλεκτρονικών 
Επικοινωνιών,  
(β) στην τροποποίηση των όρων παροχής μιας ορισμένης υπηρεσίας που περιλαμβάνεται στο σύνολο 
των υπηρεσιών που συνθέτουν την Καθολική Υπηρεσία Ηλεκτρονικών Επικοινωνιών.  
ΜΕΡΟΣ VI  - ΤΕΛΙΚΕΣ ΔΙΑΤΑΞΕΙΣ  
Κατάργηση 
Κ.Δ.Π.318/2014 . 10. Με την έναρξη ισχύος της παρούσ ας Ρυθμιστικής Απόφασης, καταργείται η περί Καθορισμού του
πεδίου της Καθολικής Υπηρεσίας Ηλεκτρονικών Επικοινωνιών Απόφαση του 2014, Κ.Δ.Π. 318/2014.
Έναρξη ισχύος . 11. Η παρούσα Ρυθμιστική Απόφαση τίθεται σε ισχύ από την ημερομηνία δημοσίευσης της στην
Επίσημη Εφημερίδα της Δημοκρατίας.
ΠΑΡΑΡΤΗΜΑ I  
Άρθρο 4(α)  
Ομάδα Α : Υπηρεσίες Φωνητικής Επικοινωνίας σε σταθερή θέση  
1.Για τους σκοπούς του παρόντος Παραρτήματος, «Παροχέας» σημαίνει το πρόσωπο το οποίο ορίζεται από τον
Επίτροπο ως Υπόχρ εος Οργανισμός παροχής των υπηρεσιών της Ομάδας Α.
2.Ο Παροχέας οφείλει να παρέχει τις σχετικές υπηρεσίες σύμφωνα και με αυτά που ορίζονται στα Παραρτήματα ΙΙ
και  IIΙ αναφορικά με τις Υπηρεσίες και Ευκολίες για χρήστες με χαμηλό εισόδημα ή  με ειδικές κοι νωνικές ανάγκες .
3.(α) O Παροχέας  οφείλει  να παρέχει  σύνδεση στο σταθερό δημόσιο δίκτυο ηλεκτρονικών επικοινωνιών, κατόπιν
οποιουδήποτε αιτήματος για την κύρια κατοικία ή κύρια θέση, οποιουδήποτε τελικού χρήστη , περιλαμβανομένων
μικρομεσαίων επιχειρήσεων, σε προσιτές τιµές, και µε τρόπο διαφανή και χωρίς διακρίσεις, σε ολόκληρο το
έδαφος της Κυπριακής Δημοκρατίας (εκτός των εδαφών που βρίσκονται προσωρινά εκτός του ελέγχου και
επιτήρησης των αρμοδίων αρχών της Δημ οκρατίας).
(β) Ο Παροχέας δύναται να ζητήσει από οποιοδήποτε χρήστη αιτηθεί σύνδεση στο δηµόσιο δίκτυο ηλεκτρονικών
επικοινωνιών σε σταθερή θέση στα πλαίσια παροχής της Καθολικής Υπηρεσίας Ηλεκτρονικών Επικοινωνιών,
οποιαδήποτε στοιχεία από αρμόδια αρχή, τ α οποία να αποδεικνύουν τη συνήθη ή κύρια κατοικία ή την κύρια
θέση.
(γ) Στις περιπτώσεις εκείνες όπου ο Παροχέας δεν δύναται να υλοποιήσει αίτημα για παροχή σύνδεσης στο
δημόσιο δίκτυο ηλεκτρονικών επικοινωνιών σε σταθερή θέση υποχρεούται να αποστείλει στ ον αιτούντα έγγραφη
απάντηση, εντός  5 εργάσιμων ημερών   από την ημερομηνία παραλαβής της σχετικής αίτησης, στην οποία:
• θα περιγράφονται αναλυτικά οι λόγοι για τους οποίους δεν είναι εφικτή η υλοποίηση του εν λόγω αιτήματος,
• θα εμπεριέχεται ενημέρωση του αιτούντα ότι δύναται να προσφύγει στον Επίτροπο σύμφωνα με τα
οριζόμενα στο Νόμο.
1907
Ο Παροχέας  υποχρεούται να διατηρεί στατιστικά στοιχεία αναφορικά με τον αριθμό των απορριφθέντων αιτημάτων 
καθώς επίσης και αρχείο με τις έγγραφες απαντήσεις που απέστειλε στους αιτούντες σύμφωνα με την ανωτέρω 
διαδικασία, τα οποία θα πρέπει να κοινοποιεί αμέσως  στ ον Επίτροπο μετά από σχετικό έγγραφο αίτημα.  
4.Η σύνδεση οφείλει να διασφαλίζει την πραγματοποίηση:
(α) εθνικών και διεθνών φωνητικών κλήσεων προς και από το σημείο σύνδεσης, στα πλαίσια του  περί
Καθορισμού Ποιότητας των Υπηρεσιών Ηλεκτρονικών Επικοινωνιών  Διατάγματος, Κ.Δ.Π. 74/2005, ως εκάστοτε
τροποποιείται ή αντικαθίσταται.
(β) επικοινωνίες τηλεοµοιοτυπίας οµάδας ΙΙΙ, σύµφωνα µε τις συστάσεις της ∆ιεθνούς ΄Ενωσης Τηλεπικοινωνιών
(ITU) στη "σειρά Τ",
ΠΑΡΑΡΤΗΜΑ  II 
Άρθρο 4 (β)  
Ομάδα Β: Υποστήριξη πρόσβασης/χρήσης υπηρεσιών από χρήστες με αναπηρίες 
1.Για τους σκοπούς του παρόντος Παραρτήµατος:
(α) «συνδροµητές που έχουν ανάγκη χρήσης Τηλεφώνων Πληκτρολογίου (Textphones) λόγω των ειδικών 
αναγκών τους» σηµαίνει συνδροµητές του Υπόχρ εου Οργανισμού που είναι κωφοί, κωφοί και τυφλοί ή µε 
προβλήµατα λόγου,  
(β) «Υπηρεσία  Αναµετάδοσης»  σηµαίνει  υπηρεσία  που παρέχει  ευκολίες  για τη λήψη και µετατροπή 
µηνυµάτων φωνής σε κείµενο και τη µετάδοση αυτού του κειµένου στο Τηλέφωνο Πληκτρολογίου τω ν 
συνδροµητών οποιουδήποτε  φορέα  και αντιθέτως,  και που έχει αναγνωρισθεί  ως τέτοια υπηρεσία µε 
Απόφαση του Επιτρόπου,  
(γ) «Τηλέφωνο Πληκτρολογίου» σηµαίνει ένα συνδυασµένο τερµατικό εξοπλισµό που ενσωµατώνει ένα 
αλφαριθµητικό  πληκτρολόγιο και ένα µέσο παρουσίασης κειµένου, που προορίζεται για σύνδεση µε το 
δηµόσιο τηλεφωνικό δίκτυο και του οποίου ο µοναδικός ή κύριος σκοπός είναι η υποστήριξη ζωντανής 
τηλεφωνικής συνοµιλίας ανάµεσα σε δύο ή περισσότερους χρήστες.  
2.Ο Υπόχρεος Ορ γανισμός οφείλει  να εξασφα λίζει, ότι οι υπηρεσίες  που προσφέρει  εκπληρώνουν  τις
υποχρεώσεις που περιέχονται στο παρόν Παράρτηµα και δηµοσιεύονται ευρέως και επαρκώς.
3.Ο Υπόχρεος Οργανισμός οφείλει  να εξασφαλίζει ότι οι συνδροµητές του, που έχουν ανάγκη χρήσ ης Τηλεφώνων
Πληκτρολογίου λόγω των ειδικών αναγκών τους, έχουν δυνατότητα πρόσβασης σε Υπηρεσία Αναµετάδοσης.
4.Οι συνδροµητές που έχουν ανάγκη χρήσης Τηλεφώνων Πληκτρολογίου λόγω των ειδικών αναγκών τους
χρεώνονται για τη µετάδοση µηνυµάτων φωνής και κειµ ένου που κάνουν χρήση Υπηρεσίας Αναµετάδοσης µε
τέλος που δεν ξεπερνά τις κανονικές τιµές ή µε άλλα τέλη του Υπόχρεου Οργανισμού τα οποία αντιστοιχούν, στο
βαθµό που αυτό  είναι εύλογα δυνατό, στις  τιµές  αυτές, υπολογισµένα  σαν η µετάδοση  να είχε γίνει κατ΄  ευθείαν
ανάµεσα  στο τερµατικό  σηµείο  δικτύου  του καλούντα και το τερµατικό σηµείο δικτύου του καλούµενου
προσώπου, και σαν  να µην είχε µεσολαβήσει  πρόσθετο  χρονικό  διάστηµα  για την κλήση  αυτή από τη χρ ήση της
Υπηρεσίας Αναµετάδοσης.
5.Ο Υπόχρεος Οργανισμός οφείλει  να εξασφα λίσει, ότι οποιοσδήποτε από τους πελάτες του χρησιμοποιεί
Τηλέφωνα Πληκτρολογίου θα έχει πρόσβαση σε δηµόσια υπηρεσία άµεσης ανάγκης, υπηρεσία τηλεφωνικής
εξυπηρέτησης και υπηρεσία πληροφορι ών τηλεφωνικού καταλόγου µε χ ρήση σύντοµων κωδικών, καθώς και ότι
θα µπορεί να λαµβάνει µηνύµατα φωνής ως προς την πρόοδο της κλήσης  σε µορφή κατάλληλη για τους χρήστες
Τηλεφώνων Πληκτρολογίου.
6.Ο Υπόχρεος Οργανισμός, εφόσον ειδοποιηθεί για οποιοδήποτε πρόβληµα ή βλάβη οποιουδήποτε από  τα
απαραίτητα στοιχεία του δικτύου του, οφείλει να προσφέρει στους ιδιώτες συνδροµητές του µε ειδικές ανάγκες
που έχουν καλόπιστα ανάγκη επείγουσας διόρθωσης της βλάβης, υπηρεσία διόρθωσης βλαβών κατά
προτεραιότητα, στο  βαθµό  που αυτό είναι εύλογα  δυνατό,  χρεώνοντας  τέλη για την υπηρεσία αυτή που δεν
µπορούν να ξεπερνούν τα συνηθισµένα τέλη.
7.Με την επιφύλαξη  των ισχυουσών  διατάξεων  για τη µη εξόφληση  λογαριασ µών, ο Υπόχρεος Οργανισμός οφείλει
να εξασφαλίζει ότι οι ιδιώτες συνδροµητές του, που έχουν αναπηρία σε βαθµό που τους δηµιουργεί εξάρτηση
από το τηλέφωνο, µπορούν να κάνουν  χρήση  ευκολίας  για τη διαδικασία  εξασφάλισης  της τηλεφωνικής  τους
υπηρεσίας, η οποία:
(α) θα επιτρέπει στους συνδρομητές αυτούς να γνωστοποιούν από πριν στον Παροχέα ένα εξουσιοδοτηµένο
πρόσωπο, στο οποίο θα αποστέλλεται κατ’ αρχήν ο λογαριασ µός του συνδρομητή αυτού ή η σχετική
αλληλογραφία ως προς την µη εξόφληση ενός λ ογαρια σµού που αφορά υπηρεσίες ηλεκτρονικών επικοινωνιών,
(β) θα  επιτρέπει  στο εξουσιοδοτηµένο  πρόσωπο  να πληρώνει  τον  λογαριασµό που αφορά υπηρεσίες
ηλεκτρονικών επικοινωνιών του συνδρομητή αυτού εκ µέρους του,
1908
(γ) δεν θα απαιτεί  από το εξουσιοδοτηµένο  πρόσωπο  να αποδέχεται  την ευθύνη πληρωµής των λογαριασµών 
του συνδρομητή αυτού,  
(δ) θα παρέχεται ατελώς στον εν λόγω συνδρομητή.  
8.Ο Υπόχρεος Οργανισμός οφείλει  να διαθέτει  ατελώς  σε κάθε ιδιώτη  συνδροµητή  που είναι τυφλός  ή έχει
σοβαρά προβλ ήµατα όρασης, µετά από αίτησή του, οποιαδήποτε σύµβαση (ή τροποποίησή της) µε το
συνδροµητή αυτό για την παροχή σταθερών δηµόσιων  υπηρεσιών ηλεκτρονικών επικοινωνιών
(συµπεριλαµβανοµένων και οποιωνδήποτε  δηµόσια  διαθέσιµών  όρων  ή προϋποθέσεων  που αναφέρονται στη
σύµβαση αυτή  ή την τροποποίησή  της), καθώς  και οποιοδήποτε λογαριασ µό αποστέλλεται ως προς τις
υπηρεσίες αυτές, σε µεγάλους τυπογραφικούς χαρακτήρες που να µπορούν να διαβαστούν από το συνδροµητή
αυτό,  ή σε γραφή  Braille  ή σε ηλεκτρονική  µορφή  κατάλληλη  ως προς τις εύλογες ανάγκες του εν λόγω
συνδροµητή.
9.Δυνάμει Αποφάσεως του Επιτρόπου, ο Υπόχρεος Οργανισμός οφείλει να χρηµατοδοτεί τη λειτουργία,  από
πρόσωπο  ή φορέα  που έχει συµφωνηθεί  από τον Επίτροπο,  τον Υπόχρεο Οργανισμό κ αι κάθε άλλο πρόσωπο
που συµµετέχει  στη χρηµατοδότηση  αυτή,  της υπηρεσίας  Τηλεφωνικής  Αναµετάδοσης  για συνδρομητές του
Υπόχρεου Οργανισμού ή άλλου φορέα, που έχουν ανάγκη χρήσης Τηλεφώνων Πληκτρολογίου λόγω της
αναπηρίας τους.
ΠΑΡΑΡΤΗΜΑ ΙΙΙ  
Άρθρο 4 (γ)  
Ομάδα Γ : Ειδικά Τιμολογιακά Πακέτα για άτομα με χαμηλό εισόδημα ή ειδικές κοινωνικές ανάγκες:  
1.Ο Υπόχρ εος Οργανισμός οφείλει να διαθέτει  στους  χρήστες  που ζητούν  την παροχή  υπηρεσιών
φωνητικών επικοινωνιών σε σταθερή θέση ή/  και ευρυζωνικών υπηρεσιών στο διαδίκτυο,  ένα ή
περισσότερα  τιµολογιακά  πακέτα  προκειμένου να εξασφαλίζεται ότι οι Συνδρομητές με χαμηλό εισόδημα
ή ειδικές κοινωνικές ανάγκες δεν αποκλείονται από τη πρόσβαση ή τη χρήση της διαθέσιμης υπηρεσίας.
Κάθε ένα από αυτά τα τιµολόγια οφείλει να συμμορφώνεται με τη  Ρυθμιστική Απόφαση του Επιτρόπου
δυνάμει του άρθρου 25(4) του Ν όμου.
2.Η πιο πάνω Απόφαση του Επιτρόπου  οφείλει  να προσδιορίζει, µεταξύ άλλων, τις απαιτήσεις που πρέπει
να ικανοποιούνται από το τιμολογιακό πακέτο, συµπεριλαµβανοµένων και των κριτηρίων που θα ακολουθεί
ο Υπόχρεος Οργανισμός για να αποφασίσει ποιοι  από τους συνδροµητές  του θα δικαιούνται  να κάνουν
χρήση  των πλεονεκτημάτων των πακέτων αυτών.
3.Οι όροι και προϋποθέσεις παροχής των ειδικών τιμολογιακών πακέτων περιλαμβάνονται στην Ρυθμιστική
Απόφαση που εκδίδεται δυνάμει του Άρθρου 25(4) του Νόμου και το  περί Καθορισμού Ειδικών Τιμολογιακών
πακέτων για Άτομα με χαμηλό εισόδημα ή ειδικές κοινωνικές ανάγκες Διάταγμα, Κ.Δ.Π. 56/2018 ως εκάστοτε
τροποποιείται ή αντικαθίσταται.
ΠΑΡΑΡΤΗΜΑ IV  
Άρθρο 4 (δ)  
Ομάδα Δ: Υπηρεσίες ευρυζωνικής πρόσβασης στο διαδίκτυο  
1.Ο Υπ όχρεος Οργανισμός θα πρέπει να παρέχει υπηρεσίες ευρυζωνικής πρόσβασης στο διαδίκτυο με ελάχιστη
ονομαστική εγγυημένη ταχύτητα download   10 Mbps  και upload  2Μbps για κάθε μέρα του έτους, κατόπιν
αιτήματος για την κύρια κατοικία ή κύρια θέση, οποιουδήποτε τελικού χρήστη, περιλαμβανομένων μικρομεσαίων
επιχειρήσεων, σε προσιτές τιμές, και με τρόπο διαφανή και χωρίς διακρίσεις, σε ολόκληρο το έδαφος της
Κυπριακής Δημοκρατίας (εκτός των εδαφών που βρίσκονται προσωρινά εκτός του ελέγχου και επιτήρησ ης των
αρμοδίων αρχών της Δημοκρατίας).
2.Ο Υπόχρεος Οργανισμός οφείλει να παρέχει τις σχετικές υπηρεσίες σύμφωνα και με αυτά που ορίζονται στα
Παραρτήματα ΙΙ και ΙΙΙ αναφορικά με την υποστήριξη πρόσβασης/χρήσης υπηρεσιών χρηστών με αναπηρίες και
τα ειδικά τ ιμολογιακά πακέτα για άτομα με χαμηλό εισόδημα ή ειδικές κοινωνικές ανάγκες.
3.Ο Υπόχρεος Οργανισμός δύναται να ζητήσει από οποιοδήποτε χρήστη αιτηθεί σύνδεση στο δημόσιο τηλεφωνικό
δίκτυο στα πλαίσια παροχής της καθολικής Υπηρεσίας Ηλεκτρονικών Επικοινωνιών , οποιαδήποτε στοιχεία από
αρμόδια αρχή, τα οποία αποδεικνύουν τη συνήθη ή κύρια κατοικία ή την κύρια θέση.
4.Στις περιπτώσεις εκείνες όπου ο Υπόχρεος Οργανισμός δεν δύναται να υλοποιήσει αίτημα για παροχή
ευρυζωνικής πρόσβασης στο διαδίκτυο υποχρεούται να α ποστείλει στον αιτούντα έγγραφη απάντηση, εντός  5
εργάσιμων ημερών   από την ημερομηνία παραλαβής της σχετικής αίτησης, στην οποία:
• θα περιγράφονται αναλυτικά οι λόγοι για τους οποίους δεν είναι εφικτή η υλοποίηση του εν λόγω αιτήματος,
• θα εμπεριέχεται εν ημέρωση του αιτούντα ότι δύναται να προσφύγει στον Επίτροπο σύμφωνα με τα
οριζόμενα στο Νόμο.
1909
Ο Υπόχρεος Οργανισμός υποχρεούται να διατηρεί στατιστικά στοιχεία αναφορικά με τον αριθμό των απορριφθέντων 
αιτημάτων καθώς επίσης και αρχείο με τις έγγραφες απαν τήσεις που απέστειλε στους αιτούντες σύμφωνα με την ανωτέρω 
διαδικασία, τα οποία θα πρέπει να τα κοινοποιεί αμέσως στον Επίτροπο μετά από σχετικό έγγραφο αίτημα.  
5.Οι υπηρεσίες ευρυζωνικής πρόσβασης στο διαδίκτυο θα πρέπει να είναι ικανές να υποστηρίξουν του λάχιστον
όλες τις ακόλουθες υπηρεσίες:
i.διεύθυνση ηλεκτρονικού ταχυδρομείου ( e-mail),
ii.μηχανές αναζήτησης που καθιστούν δυνατή την αναζήτηση και ανεύρεση πληροφοριών κάθε είδους,
iii.διαδικτυακά εργαλεία βασικής εκπαίδευσης και κατάρτισης,
iv.διαδικτυακές εφημερίδες ή ειδήσεις,
v.αγορά ή παραγγελία αγαθών ή υπηρεσιών μέσω διαδικτύου,
vi.αναζήτηση εργασίας και εργαλεία αναζήτησης εργασίας,
vii.επαγγελματική δικτύωση,
viii.τραπεζικές συναλλαγές μέσω διαδικτύου,
ix.χρήση υπηρεσιών ηλεκτρονικής διακυβέρνησης,
x.μέσα κοινωνικής δικτύωσης και άμεση ανταλλαγή μηνυμάτων, και
xi.κλήσεις και εικονοκλήσεις (συνηθισμένης ποιότητας).
6.Η παροχή της υπηρεσίας υπόκειται στους όρους και προϋποθέσεις:
(α)  του Κανονισμού (ΕΕ) 2015/2120 του Ευρωπαϊκού Κοινοβουλίου κ αι του Συμβουλίου της 25ης Νοεμβρίου 2015 για 
τη θέσπιση μέτρων σχετικά με την πρόσβαση στο ανοικτό διαδίκτυο και την τροποποίηση της οδηγίας 2002/22/ΕΚ για 
την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επ ικοινωνιών 
και του κανονισμού (ΕΕ) αριθ. 531/2012 για την περιαγωγή σε δημόσια δίκτυα κινητών επικοινωνιών εντός της 
Ένωσης, και  
(β) τους περί Πρόσβασης στο Ανοικτό Διαδίκτυο Διατάγματος του 2017, Κ.Δ.Π. 72/2017, ως αυτό εκάστοτε 
τροποποιείται ή αντικαθίσ ταται.  
1910